Portalas (instaliacija)

„Portalas” – viešojoje miesto erdvėje įrengta interaktyvi instaliacija, realiu laiku transliuojanti vaizdą iš vieno ar kelių tokiomis instaliacijomis sujungtų, skirtingose šalyse esančių miestų. Tiesioginis vaizdas transliuojamas kameromis iš vieno miesto į kitą ir atvirkščiai; rodomas dideliame, apskritimo formos ekrane (aliuzija į mokslinėje fantastikoje dažnai vaizduojamo portalo įvaizdį).Žinia apie Vilniuje sukurtą „Portalą” apskriejo pasaulį: lygina su mokslinės fantastikos kūriniais, 15min, 2021-06-02. Nuoroda tikrinta 2025-02-25. Instaliacija minimalistinio dizaino, pagaminta iš stipraus betono, nerūdijančio plieno ir grūdinto stiklo. LED ekranas pritaikytas ilgam veikimui ir įvairiam apšvietimui – dienos šviesai, ryškiai saulei, tamsai; vaizdo transliavimui sukurta speciali programa.Unikalaus Vilnių su Liublinu sujungusio „Portalo” tikslas – vienyti draugiškas bendruomenes, LRT, 2021-06-01. Nuoroda tikrinta 2025-02-25.

Instaliacijų idėjos autorius – lietuvių menininkas ir verslininkas Benediktas Gylys. Projektą realizuoja Benedikto Gylio paramos fondas ir Vilniaus Gedimino technikos universiteto „LinkMenų fabrikas”, prie finansavimo prisideda ir miestų savivaldybės bei kitos organizacijos. Pirmieji du „Portalai” pastatyti Vilniuje (prie geležinkelio stoties) ir Liubline (Lietuvių aikštėje) 2021 m. gegužės 26 d.Pirmas toks pasaulyje „Portalas”: Vilnius ir Liublinas susijungė neįprastu virtualiu „tiltu”, Lrytas, 2021-05-27. Nuoroda tikrinta 2025-02-25. Kiti du – Niujorke, (prie „Flatiron” dangoraižio Manhetene) ir Dubline (O’Konelio gatvėje, prie Dublino smailės) 2024 m. gegužės 8 d.Lietuvių kūrėjo „Portalas” Dubline ir Niujorke sukėlė chaosą: vieni mezgė ryšius, kiti krėtė pokštus, Kauno diena, 2024-05-13. Nuoroda tikrinta 2025-02-25. (Praėjus kelioms dienoms po pastarųjų atidarymo, Niujorko ir Dublino instaliacijos dėl netinkamo žmonių elgesio buvo laikinai uždarytos.)Solcyre Burga, Dublin to New York City Portal Temporarily Shut Down Due to Inappropriate Behavior , Time, 2024-05-14. Nuoroda tikrinta 2025-02-25. 2024 m. liepos 31 d. visi keturi „Portalai” sujungti į bendrą tinklą – transliuojamas vaizdas keičiamas kas tris su puse minutės, perkeliant vis į kitą miestą. Vilniaus ir Liublino „Portalai” yra monolitiniai, 3,4 m aukščio, 11 tonų svorio; Niujorko ir Dublino – sudaryti iš atskirų betono modulių, sveriantys 3,2 t.Kas tris minutes į kitą valstybę: Vilniaus, Niujorko, Liublino ir Dublino portalai susijungė į bendrą tinklą, Lrytas, 2024-08-01. Nuoroda tikrinta 2025-02-25.

Projektas sulaukė didelio gyventojų ir pasaulio žiniasklaidos dėmesio. Agentūros „Go Vilnius” duomenimis, apie „Portalų” skulptūras Vilniuje ir Liubline per pirmąją savaitę nuo jų įjungimo sužinojo apie 700 mln. žmonių, o per tris metus – 1,5 mlrd. Projektą numatoma plėsti ir kitose šalyse.

 Šaltiniai 

Kategorija:Skulptūros